Letter from Bassus (?) to Eulogius
Material: papyrus
Place: Oxyrhynchites
Categories: Brief
Urlaub
Bassos (?) an Eulogios
Βάσος Εὐλογίῳ ἀδε[λφῷ] 
χαίρειν 
καλῶς ποιήσεις ὁμειλή[σας] 
τῷ Ἀμόι περὶ τῆς οἰκίας τ[οῦ ἐ]
πιβάλλοντος αὐτῷ μέρ[ους] 
καὶ δηλώσας μοι τὴν ποσό
τητα τῆς τιμῆς καὶ ὡσαύτως Ἀπολλω
νίου καὶ Θεοδώρου· ἀλλʼ ὅρα 
μὴ ἀμελήσῃς, ἄδελφε. ὡς γὰρ 
οἶδας, ἀπαραίτητός ἐστιν ἡ χ
ρεία· νομίζω ὅτι καί σοι κα
ταφαίνεται εὔλογον εἶναι 
τὸ ἀποδημῆσαι, λοιπὸν ἤδη 
καὶ θερμανθέντων τῶν ἀέ
ρων· εἰ οὖν τι ἔχεις ἐν χερσί, 
διαθοῦ αὐτό, ἵνα, ἐὰν μη
δὲν ἐναντίον, τῇ δεκάτῃ ἐξορ
μήσωμεν· ἐὰν ᾖ σοι ἀβαρές, 
σκυλεὶς πρὸς Θέονα τὸν σκυ
τέα καὶ Γερόντιον ποίησον 
αὐτοὺς γενέσθαι πρὸς μὲ ἅ
μα τῷ τὰ [γρ]άμματά σοι ἐπι
φέροντι, καὶ Διοσκουρίδην 
δὲ τὸν χρυσοχόον· ἐπίστει
λον δέ μοι πάντως. 
ἐρρῶσθαί σε εὔχομαι, 
κύριε ἄδελφε, πανοικεὶ 
ἐπὶ μήκιστον χρόνον.